
Résumé 
 
 
Dans cet article, on présente quelques aspects pragmatiques concernant les figures de style 
dans la conversation, en tenant compte de l’influence du cadre situationnel sur l’actualisation de 
ces formes d’expression. La comparaison entre le statut des figures dans le texte littéraire et dans 
le langage ordinaire est suivie d’une brève description sémantique des figures identifiées dans le 
corpus analysé. Nous avons remarqué la dépendance des figures de style par rapport aux éléments 
de la situation de communication. Les figures de style peuvent remplir des différentes fonctions 
(evaluative, argumentative, descriptive, de définition, metacommunicative, ludique), déterminées 
par le but communicationnel du locuteur. 
Mots-clés: figure de style, conversation, stratégie, fonction. 
 
 
 
FIGURES OF SPEECH IN CONVERSATION 
 
 
Abstract 
 
 
In this article, we present some pragmatic aspects concerning the function of the figures of 
speech in conversation; we also consider the influence of the communicative situation on the 
actualisation of these forms of expression. The comparison between the status of figures of speech 
in literary texts and their status in everyday language is followed by a short semantic description 
of the figures identified in our corpus. Figures of speech are in a close relationship with the 

communicative setting. There are various roles for the rhetorical figures: evaluative, argumentative, 
descriptive, definitional, metacommunicative, and ludic, according to the locutor's aims.  
Keywords: figures of speech, conversation, strategy, function.  
 
 
1. Figurile de stil în literatură și în comunicarea curentă 
 
În această lucrare, ne oprim atenţia asupra unor figuri de stil, identificate 
în conversaţia curentă, pe baza transcrierilor din trei corpusuri de română 
vorbită: IVLRA, CORV şi ROVA. Ne interesează, în principal, să identificăm 
ponderea şi funcţiile pe care le au aceste figuri în economia schimbului verbal. 
De asemenea, în urma constatării generale că unele tipuri de interacţiuni verbale 
sunt mai favorabile apariţiei figurilor decât altele, vom delimita factori 
contextuali care influenţează uzul figurat al limbajului.  
Punctul de plecare al cercetării de față îl constituie următoarea observație 
din DSL: „Uzul figurilor nu se limitează la limbajul poetic ori la literatură în 
general; încă din sec. al XVII-lea şi al XVIII-lea retoricile recunosc o dublă 
existenţă a figurii: în expresivitatea poetică şi în limbajul curent, unde figura ia 
în general o formă împietrită, fixată prin uz, fiind simţită uneori ca mai puţin 
expresivă decât o figură poetică” (DSL, 2001: 214).  
În interacţiunile verbale reale, figurile de stil au funcţii diferite faţă de 
cele din comunicarea ficţională. Pentru a ilustra un aspect al funcţionării 
aceleiaşi structuri figurative în comunicarea reală şi în cea ficţională, oferim un 
exemplu în care acelaşi tip de exprimare eufemistică apare în deschiderea 
romanului Dimineaţă pierdută de Gabriela Adameşteanu şi într-un fragment de 
conversaţie autentică, transcrisă în ROVA: 
 
(1) „Altădată, să fi stat ea aşa, zile întregi, fără să iasă, i s-ar fi părut că îi cade casa în cap. 
Făcea ce făcea, şi-o pornea din loc. Îi lua la rând, o zi la ăla, o zi la ăla, de nicăieri nu se întorcea 
cu mâna goală, mai şi schimba o vorbă, mai afla una-alta, că tot să stai cu mutu ăsta de om, îţi 
vine să-ţi iei câmpii. Niciodată n-a avut cu el ce vorbi şi, pe urmă, ce să vorbeşti cu bărbatu? 
–  Bărbatu să te ştie de la brâu în jos… zice ea, şi cumnată-sa, când o aude, odată se-ncruntă: 
–  Mai taci, Vico, ce dracu, te-aude băiatul ăsta… Ai ajuns femeie bătrână, şi tot cu 
prostiile-n gură…” (Gabriela Adameşteanu, Dimineaţă pierdută); 
 
A: e:: şapte opt ani aveam↓ eu ştiu cât aveam ? da erau altele mai # MARI↓ mai # femei 
mai măritate↓ mai Tinere-aŞA. şi făceau babele-astea către ele ↓# „băi MAică↓# bărBAtu 
să te ştie numai din brâu în jos”.# DE-Aia duceau căsniciile ## atât de MULT. Nu să 
despărţea lumea înainte.# să lăsa lumea ? ori să despărţea ? NU să despărţeau. fincă era 
femeile↑ chiar dacă făCEA ceva↓ era foarte se<ÎCREte.> 
B: #adică ceva de CE gen. 
A: ă:: să zicem aşa↓ indiferent ce↓ aţi văZUT î:ă: să-i SPUI ceva la bărbat↓ ce# îl 
deranjează↓ ce: eu ştiu l-ar putea deranJA↓ l-ar î: 
B: adică să tacă şi să-nghită.= 
A: să tacă↑ şi să:::-nghită adică↓ să NU-i zică nimic. 
B: păi ăsta NU-I un secret. [asta e suPUnere oarbă. (ROVA, Toată viaţa am trăit în criză, 70). 

Enunţurile subliniate se aseamănă din punct de vedere formal şi din 
perspectiva vârstei şi a sexului emiţătorului/emiţătorilor (personajul Vica, în 
vârstă, şi „babele”). Ambele redau un loc comun în gândirea femeilor românce 
dintr-o anumită perioadă istorică, pe care Vica îl adoptă (ea este sursa 
discursului, în timp ce, în conversaţia reală, enunţul apare în citat) şi de care 
vorbitoarea A se distanţează. Diferenţa care ne interesează este că această 
figură, ce substituie o expresie directă printr-o expresie sugestivă, are roluri 
diferite în cele două contexte. În roman, enunţul reprezintă prima replică a 
Vicăi, într-un incipit ex abrupto, şi are rolul de a introduce personajul pentru 
cititor, destinatarul din lumea reală al discursului romanesc. În conversaţie, 
enunţul raportează un discurs real şi este performat într-o situaţie de comunicare 
autentică, provocând o discuţie presărată cu cereri de informaţii lămuritoare. În 
roman, enunţul „bărbatu să te ştie de la brâu în jos” o prezintă pe Vica în 
calitate de exponent ficţional al unui tip de gândire şi al unei categorii sociale, 
în timp ce, în conversaţie, acelaşi enunţ face parte dintr-o strategie 
conversaţională reală, reprezentând un argument sub formă de discurs direct în 
favoarea concluziei imediat următoare „DE-Aia duceau căsniciile ## atât de 
MULT. Nu să despărţea lumea înainte”.  
Discursul non-ficţional şi cel ficţional se raportează în mod diferit la un 
univers de referinţă2, statutul figurilor fiind deosebit din acest punct de vedere. 
Spre deosebire de limbajul artistic, în care figurile de stil au o funcţie estetică 
predominantă, creatoare de universuri ficționale, bazată pe inovaţia lingvistică 
şi pe neprevăzutul asocierilor, în limbajul curent, figurile ocurente stabilesc 
similitudini şi concordanţe semantice cât mai transparente pentru interlocutor, 
îndeplinind diverse funcții discursive. 
Referitor la gradul de expresivitate a figurilor de stil, Michele Prandi 
(1992: 24-25) preia critic distincţia lui Fontanier între figurile curente („tropes 
d’usage ou de langue”) şi figurile creative/de autor („tropes d’invention, ou d’auteur”), 
afirmând că este posibilă trecerea unei figuri inovative în limbajul obișnuit3.  
Nu există o distribuţie specifică a figurilor lexicalizate şi a celor inovative 
în funcţie de caracterul literar sau nonliterar al discursului, dar este evident că 
textul poetic este locul privilegiat al figurilor creative, de autor. În dialogul 
dintr-un roman, figurile împietrite pot fi o modalitate de caracterizare a 
                                                           
2
  „Disons pour aller vite que l’on peut très grossièrement distinguer: les textes non fictionnels, 
qui décrivent, analysent, commentent, représentent une portion de U, univers d’expérience 
admis comme préexistant au discours, vs les textes fictionnels (à référence fictive), qui 
construisent et ‹présentifient› un simulacre de monde plus ou moins autonome et arbitraire 
par rapport a U” (Kerbrat-Orecchioni 1986: 123). 
3
  „les tropes d’usage ne s’opposent pas aux tropes d’auteur en tant que tels: ils sont même 
prêts à les englober, dans la mesure où ceux-ci peuvent se répandre dans l’usage courant” 
(Prandi1992: 24-25). 

personajului, în timp ce pasajele descriptive aparţinând autorului-narator pot 
excela în figuri inovative. Atât în comunicarea reală, cât şi în cea ficţională, 
metafora este un „instrument de creaţie conceptuală”4, marcând un raport între 
ontologie şi structura formală a limbajului. În comunicarea ficţională, acest 
raport este unul special, deoarece universul creat de autor este unul imaginat, 
cuvintele făcând referire la o lume posibilă. În literatură, figurile de stil au o 
finalitate estetică, într-un discurs autoreferenţial, în timp ce, în comunicarea 
reală, acestea nu creează un spaţiu de referinţă, ci stabilesc conexiuni între 
elementele universului comun de cunoştinţe, în funcţie de strategia de 
comunicare a vorbitorului, având deci o finalitate pragmatică. 
Într-un studiu lingvistic asupra figurilor retoricii tradiţionale5, Michele 
Prandi (1992: 10) concepe figura ca un „enunţ lingvistic cu proprietăţi 
specifice”, a cărui interpretare este rezultatul perceperii unei contradicţii între 
statutul ontologic al unei noţiuni şi modul în care este relaţionată în discurs6. În 
capitolul „La forme interne du conflit conceptuel” (pp. 103-134), autorul prezintă 
figurile în accepţiunea clasică, analizate în cadrul unei „tropologii substitutive”, şi 
în accepţiunea „interactivă” a teoriei literare şi a filozofiei limbajului anglo-saxone. 
În timp ce, din perspectiva clasică (P. Fontanier, C. Dumarsais), figurile sunt 
rezultatul unei substituţii lexicale sau al unui transfer semantic, în viziunea 
anglo-saxonă (I.A. Richards, M. Black), analiza metaforei, în special, a fost 
inspirată de ideea „contradicției active între sferele conceptuale” (p. 125). Cele 
două perspective nu se exclud, ci sunt complementare. Georges Kleiber (1999) 
expune punctele slabe ale teoriilor anterioare asupra metaforei (teoria substituţiei, 
                                                           
4
  „Les relations valorisées par la métonymie et par la synecdoque sont des relations 
conceptuellement pleines, caractérisées indépendamment par un contenu positif, qui 
fournissent une clé préfabriquée au conflit conceptuel: le conflit entre la bouche et la 
personne disparaît, ou du moins s’atténue, si nous voyons dans la bouche une partie du 
corps. La relation d’analogie est, tout au contraire, une relation vide, dépourvue d’une 
caractérisation positive indépendante: l’analogie entre le coucher du soleil et un naufrage 
n’est envisageable en dehors de la métaphore du naufrage du soleil. De ce fait, la 
métaphore prend, parmi les tropes, un relief singulier: plutôt que de nous rappeler une 
énigme à clé, elle se présente comme un conflit conceptuel ouvert, dépourvu d’une issue 
prédéterminée; plutôt que comme une valorisation de schèmes conceptuels acquis, elle 
apparaît comme un instrument de création conceptuelle” (idem, p. 18).  
5
  „Notre projet ne vise pas à fonder une nouvelle théorie des tropes, mais à ramener l’etude 
des tropes dans le courant de l’étude linguistique” (Prandi 1992: 10). 
6
  „En présence de relations fonctionnelles, la contradiction est en principe l’issue 
immédiate de l’incompatibilité des contenus atomiques convoqués. Les restrictions 
combinatoires émanant de l’ontologie n’ont pas la force de dissoudre une connexion 
formellement autonome, et ne peuvent jouer qu’un rôle passif: signaler le caractère 
contradictoire du contenu articulé” (idem, p. 43). 

teoria interacţională, teoria comparativă), respingând abordarea exclusiv semantică, 
în favoarea unei abordări pragmatice, centrate pe noţiunea de „inferenţă”7.  
Din perspectiva pragmaticii lingvistice, Catherine Kerbrat-Orecchioni 
încadrează studiul figurilor într-o teorie a implicitului. Astfel, a identifica o 
figură înseamnă „a percepe existența unui decalaj, a unui conflict între sensul 
primitiv (propriu sau literal) și sensul adecvat din punct de vedere referențial” 
(1986: 112). Sensul implicit devine adevăratul sens transmis, denotat. În 
L’Implicite, autoarea propune o clasificare a figurilor în două mari clase: 
figurile clasice (cele mai importante fiind metafora, metonimia, sinecdoca, 
litota/hiperbola, ironia) şi figurile non-clasice (tropul ilocutoriu, „implicitatif”, 
ficţional şi comunicaţional). Figurile rezultă în urma unei substituţii de sens, din 
perspectivă semasiologică, sau a unei devianţe denominative, din perspectivă 
onomasiologică (Kerbrat-Orecchioni 1986: 110). Contribuţia autoarei priveşte, 
mai ales, extinderea sensului de „trop” în accepţiunea clasică la aspecte ale 
uzului lingvistic analizabile din perspectivă pragmatică.  
În studiul de faţă, figurile de stil sunt concepute drept un tip de strategie 
de comunicare, prin care se transmite indirect un mesaj, dar cu un grad mare de 
eficienţă. Utilizarea figurilor în conversaţie nu presupune un efort special de 
codare/decodare din partea interactanţilor, deoarece figurile sunt rar „inventate”. 
Ele fac parte, în general, dintr-un segment figurat al limbii, fixat prin uz de vorbitori. 
Lipsa unei elaborări anterioare nu scade puterea de sugestie sau valoarea cu care 
sunt utilizate conform intenţiei de comunicare a vorbitorului. Conversaţia 
cotidiană este locul privilegiat al tropilor „d’usage” aparţinând unui „patrimoniu 
colectiv”8, puşi în serviciul unui scop comunicativ, precum creşterea eficienţei 
comunicării prin captarea interesului interlocutorului, alinierea lui la punctul 
de vedere al emiţătorului, reducerea distanţei dintre interlocutori, creşterea 
transparenţei argumentelor.  
Apariţia figurilor este condiţionată de forma discursivă a interacţiunii 
verbale: în bârfă este mai probabil să apară figuri de stil (prin care este 
discreditată persoana despre care se vorbeşte) decât într-un schimb de informaţii 
la ghişeul unei instituţii.  
Figurile pot fi marca implicării afective, emoţionale, a locutorului în 
discursul său. O analiză a acestora ar putea fi susţinută de o cercetare asupra 
                                                           
7
  „l’interprétation métaphorique [...] n’est pas à «régler» dans une composante sémantique, 
mais doit être prise en charge par un moteur d’inférence pragmatique. La plupart des 
conceptions actuelles sur la métaphore débouchent sur une telle conclusion, mais n’en 
tirent pas toujours toutes les conséquences qui en découlent” (Kleiber 1999: 98). 
8
  „Indépendamment de leur appartenence aux tropes vivants (aux tropes-figures, d’après 
Fontanier), les tropes d’usage sont plutôt le patrimoine collectif d’une communauté de 
locuteurs qu’un acte de parole unique don’t on peut documenter la création par un 
individu. Leur usage fréquent et habituel les change facilement en stéréotypes, don’t 
l’effet textuel est proche de la catachrèse” (ibid., p. 24). 

exprimării emoţiilor în comunicarea umană. Prin urmare, interacţiunile predispuse 
către folosirea figurilor de stil avute în vedere sunt cele în care interactanţii 
vorbesc din perspectiva eului individual, nu a rolului socio-profesional.  
Caracterul oral şi neelaborat al figurilor de stil dintr-o conversaţie face 
imposibilă apariţia lor în orice tip de discurs. Deşi cunoaşterea noastră despre 
lume este metaforică (cf. Lakoff/Johnson 2003), există restricţii de utilizare 
discursivă a formelor lingvistice care redau mesaje figurate. De exemplu, 
familiaritatea este o trăsătură a comportamentului interlocutoriu al vorbitorilor, 
ce se manifestă, ca spaţiu privilegiat, în conversaţie, permiţând apariţia unor 
structuri şi forme colocviale, precum imprecaţiile şi formulări din registrul 
vulgar, neacceptate, de regulă, în alt tip de interacţiuni. 
 
 
2. Figurile de stil în conversaţie. Aspecte semantice 
 
Cele mai multe figuri de stil apar în interacţiunile directe libere, spre 
deosebire de cele controlate, unde apariţia lor poate fi un indiciu al 
reinterpretării unui element contextual. În IVLRA, din 25 de interacţiuni directe 
controlate transcrise, 12 nu conţin nicio figură de stil9, în timp ce frecvenţa lor 
este mult mai mare în cele directe libere. Cele mai frecvente figuri de stil sunt 
metaforele, comparațiile, metonimiile și epitetele. 
Pe baza exemplelor extrase din cele trei corpusuri, propunem o descriere 
succintă a figurilor de stil, după următoarele criterii: partea de vorbire prin care 
se exprimă (în cazul metaforelor), domeniile-sursă la care se raportează (în 
cazul metaforelor şi al comparaţiilor) şi substituţiile pe care le operează (în 
cazul metonimiilor). 
În conversaţiile analizate, am întâlnit metafore nominale, verbale, adjectivale şi 
adverbiale. Domeniile mai bine reprezentate în cazul metaforelor şi al comparaţiilor, 
totodată, sunt domeniul animalier („îhiEne↓ hiene le putem spune”; „am urcat 
ca o capră neagră↑”), vegetal („eu sânt din FLOAre”; „a rămas ca-n pom # până 
la urmă”), religios („pământu era o Apă în care eu stam în picioare↓ ca isus↓”) şi 
geografic („insule mici de de case”; „Era ca-n Kazahstan”). În exemplele avute în 
vedere, metaforele prezintă o gamă mai largă de domenii-sursă, precum domeniul 
fantastic („tot aşa:: zmeu a rămas”), al fenomenelor naturii („difuzarea↓ care este O 
catastrofă”) sau cel anatomic („pentru că e bine omul să aibă doi OCHI” – cu 
referire la a avea doi copii).  
                                                           
9
  În următoarele interacţiuni directe controlate din IVLRA, nu există figurile de stil avute în 
vedere: Dispută în arhivă, La secţia de poliţie, Consultaţie medicală, Cerere de informaţii 
specializate, Discuţie cu funcţionar de la Electrica, La farmacie, La Plafar, La magazinul 
de dulciuri, Plata curentului electric, La agenţia C.F.R., La biroul de informaţii al Gării 
de Nord, Sesiune de comunicări.  

Sunt frecvente expresiile fixe, în a căror structură intră metafore şi comparaţii, 
care nu prezintă, de obicei, modificări de natură formală cauzate de oralitate: 
 
(2) că bărbatu poate să vină cu capsa pusă, or băut, or supărat (ROVA, Toată viaţa am 
trăit în criză, 70) 
Nu că era aşa: pă roze, omu rău totdeauna e rău (ROVA, 71) 
(dacă) le dă în cap cu tot felu de reguli imbecile şi părtinitoare (ROVA, 100) 
făcând ca toţi dracii (ROVA, 115) 
şi mie mi să rupe inima (ROVA, 118) 
nu: făceam paradă (CORV, 57) 
VJ: = Se vindea din mână-n mână. (CORV, 58) 
se trecea din mână-n mână. (CORV, 60) 
Dacă le iei la bani mărunţi afirmaţiile alea↑ vezi că <J n-au bază J> ştiinţifică.  
<{ Le-a luAT cineva la bani mărunţi? {> 
<{ SIgur {> că da. <{ SIgur {> că da. . Şi re <{ vista asta le scoate-n evidenţă.{> (CORV, 80) 
amar de vreme (CORV, 142) 
A: da↓ şi trec aşa de ţanţoşi pe trecerea de pietoni↑ că rămâi cu gura căscată. ((râde)) 
(ROVA, 57). 
 
Epitetele întâlnite sunt postpuse, au natură adjectivală şi prezintă valenţe 
poetice, prin care transpare subiectivitatea vorbitorului:  
 
(3) bucureştiu e un oraş chinuit ↑ plin de gropi (ROVA, 57) (personificator) 
într-o zi opărită de vară (ROVA, 67) (hiperbolizant) 
i-atâ_ dă deasă umbra (ROVA, 120) 
ERA o piaţă amărâtă (CORV, 62). 
 
Metonimiile substituie entităţi precum angajatul unei instituţii, autorul 
publicaţiei pe care o reprezintă sau locuitorii regiunii din care fac parte [„(într-o 
zi m-a chemat . o bancă↑ şi ce (zice) V-au venit nişte bani din ţară” (CORV, 
115); „Şi VIne revista asta şi spune↑ <F Este o minCIUnă. F>” (CORV, 77); 
Transilvania îşi ducea viaţa↑. ei↑ cu rânduieli dă viaţă↑cu posibilităţi 
câteodată↑ dăstul dă îmbelşugate. (CORV, 95)]. 
 
 
3. Dependenţa situațională a figurilor de stil 
 
Apariţia şi forma figurilor de stil sunt condiţionate, într-o măsură 
importantă, de situaţia de comunicare, implicată în delimitarea genului discursiv 
şi în caracteristicile actualizării acestuia. Anumite aspecte situaţionale ale 
interacţiunilor reale influenţează comportamentul verbal al interlocutorilor, 
impunând limite sau eliminând restricţii în ceea ce priveşte alegerile discursive. 
Aceste aspecte sunt, în principal, relaţia dintre participanţi (de egalitate/inegalitate, 
prietenie/cordialitate, familiaritate/formalitate etc.), statutul socio-profesional al 
vorbitorilor, locul de desfăşurare a interacţiunii (spaţiu privat/public/instituţional). 

În conversaţie, gen discursiv caracterizat printr-o relaţie de egalitate/prietenie/ 
familiaritate între participanţi, o parte dintre figurile de stil care apar în 
corpusurile analizate sunt apanajul unei exprimări informale, neelaborate. 
Figurile de stil sunt, în general, lexicalizate, au o structură (relativ) fixă şi pot 
indica locuri comune ale gândirii vorbitorilor, prin care se explică aspecte ale 
realităţii. Totuşi, actualizarea într-un context întotdeauna nou determină 
caracterul inedit al acestui tip de formulări.  
Figurile de stil sunt „vehicule” ale sensurilor implicate, sub o formă 
concisă, dar sugestivă. Exemplificăm concizia şi puterea de sugestie a figurilor 
de stil printr-un segment de conversaţie, extras din IVLRA, intitulat Pe stradă. 
Pentru a reda efectele plictiselii din timpul unei călătorii îndelungate cu trenul, 
A (m.) foloseşte o comparaţie ce sugerează agitaţia lui şi a grupului care îl 
însoţea. Comparaţia face parte dintr-un argument ce susţine recomandarea lui A 
către B (f.) de a nu călători singură („plecaţi împreună [...] că e drumu ăla dă mă 
mă plicti- făceam ca maimuţele p-acolo. de la lugoj încolo am rămas singuri eu 
şi cu anamaria dă↓”).  
 
(4) A: nu scria.# întrebaţi cînd ajungeţi acolo. am înţeles că merge şi răzvan↓ şi doamna:# c*** 
B: da↑ 
A: n-o să fii singură. 
B: ştii când pleacă? 
A: nu ştiu când pleacă. # # dacă-l văd mâine pe răzvan să-ţi dea un telefon [ca să stabiliţi↑ 
B: [da 
+ A: plecaţi împreună 
B: că nu ştiu unde să-l găsesc. păi d-asta↓ da. 
+ A: că e drumu ăla dă mă mă plicti- făceam ca maimuţele p-acolo. de la lugoj încolo am 
rămas singuri eu şi cu anamaria dă↓ 
B: da↑ a:oleu ((rîde)) 
A: nu. e ciudat↓ [douăşpe ore (IVLRA, Pe Stradă: 38-39). 
 
Revenind la influenţa datelor situaţionale asupra interacţiunii verbale, 
acestea sunt, iniţial, prestabilite pentru interactanţi şi reconstruibile pentru lingvist10. 
În cazul interacţiunilor verbale din corpusurile actuale de română vorbită, cercetătorul 
primeşte informaţii neexhaustive, în paratextul transcrierilor, despre componentele 
extralingvistice pertinente. În acest fel, se delimitează cadrul spaţio-temporal al 
interacţiunii şi sunt oferite date referitoare la sexul, vârsta, profesia interactanţilor şi 
                                                           
10
  „[...] l’analyste doit tenter de reconstituer le travail de production et d’interprétation 
effectué par les membres; ce qui implique qu’il prenne en compte dès le départ certaines données 
contextuelles concernant les différents « cadres » de l’interaction (cadre spatio-temporel, 
cadre participatif, cadre institutionnel etc.), ou leur « schéma », quitte à voir ensuitte 
comme ces données sont « activées » par le discours lui-même, et comment elles sont 
éventuellement remaniées et « negociées » entre les participants au cours du déroulement 
de l’interaction” (Kerbrat-Orecchioni 2007: 8). 

la relaţia dintre aceștia. În CORV, este circumscris genul discursiv căruia îi aparţin 
interacţiunile verbale la care ne referim: conversaţie în familie, dialog în familie, 
conversaţie privată, dialog privat. În majoritatea transcrierilor, autoarea corpusului 
este un participant activ la interacţiunile verbale, iar din informaţiile privitoare 
la relaţiile (de rudenie, de prietenie) dintre vorbitori se pot deduce o îndelungată 
istorie conversaţională şi anumite trăsături idiolectale ale vorbitorilor. De 
exemplu, în dialogul La căminul I.O.V., G.D. foloseşte întrebările retorice ca un 
mod de a-și sublinia propria poziţie şi de a anula un posibil contraaargument: 
 
(5) LDJ: = E: aTÂta mai lipseşte↓ să ştiu ⊥ <{ NU sânt eu proastă că m-apuc să-ţi 
spun ţie chestiiLE-AStea? {> 
GD: <{ Nu era nevoie să-mi spui↓ {> că vedeam SINgur ce este pă . capu tău. . . <{ CUM 
aşa. {> Să nu-ţi port de grijă? Păi <{ este de-ngrijoRAT {> chestia asta. . . {n- întâi şi-ntâi 
pentru tine {Nsăţi. . Nu? . . . (CORV, La căminul I.O.V.: 84-85). 
 
LDJ deschide seria întrebărilor retorice din această conversaţie („NU sânt 
eu proastă că m-apuc să-ţi spun ţie chestiiLE-AStea?”). Prima întrebare, cu aspect 
retoric, a lui GD este, de fapt, o reformulare a mesajului transmis de LDJ, ce nu doreşte 
să-şi îngrijoreze tatăl cu privire la starea sănătăţii sale. GD respinge posibilul 
răspuns nedorit la întrebarea sa retorică, prin prezentarea unui contraargument, 
încheiat cu solicitarea acordului fiicei sale: „Păi <{ este de-ngrijoRAT {> chestia 
asta. . . {n- întâi şi-ntâi pentru tine {Nsăţi. . Nu?”. 
Dovadă că, în această conversaţie, întrebările retorice fac parte din stilul 
conversaţional al lui GD sunt următoarele două exemple:  
 
(6) LDJ: La CAre cantină. 
(86) GD: . <{ La a: căMInului. {> Unde: trăIAM. . {n studenţie. Nu trăiam la un cămin? 
LDJ: Tu ai stat la un cămin? 
GD: <{ La căminu {> I. O. V. (iove). 
[ ] 
LDJ: {n Bucureşti? UN- // 
GD: <{ Da. {> Pe Şerban Vodă douăş <ŞOPT patru. ŞOPT>  
LDJ: CE-Nseamnă I. O. V. (iove). 
GD: I:nvalizi orfani văduve. Era căminul I.O.V. 
[ ] [ ] 
LDJ: Invalizi↑ Şi CÂȚI eraţi în cameră. 
GD: <{ Noi eram {> . . . Trrei↓ în cameră. . 
LDJ: A <{ şa de: luxos? {> 
GD: Mda:↓ eram trei în cameră↑ şi deasupra era un boiler dă baie↑ care era spart↓ şi 
dimineaţa ne sculam cu apa pân-la glezne↓ pă: mozaic. . Şi Aia m-a băgat pă mine-n 
spiTAL şi mi s-a rupt plămânu. . 
LDJ: Apă rece? 
GD: Ph I-Auzi! Binenţeles↓ <P CIne fierbea apă noaptea.P> (CORV, La căminul I.O.V.: 85). 
 
Întrebările „Nu trăiam la un cămin?” şi „CIne fierbea apă noaptea” 
consolidează informaţia narativă şi configurează un stil de exprimare. Întrebarea 

ironică a lui LDJ („A<{ şa de: luxos? {>”) este unul dintre indiciile atmosferei 
destinse şi ale umorului în conversaţie, funcţia persiflantă fiind secundară. 
Întrebările retorice, cu rol de susţinere a naraţiei, apar şi în conversaţia în 
familie Atunci am făcut eu cunoştinţă cu Bărăganul, în vorbirea lui CJ:  
 
(7) CJ: Şi sufla vântu-ngroziTOR. Şi mai erau mărăcinii ăia↓ de cum fusese cucuruz sau 
ce fusese. Va:i↓ pân-am ajuns la Titu . . că /î:: mergeai aşa↑ pe CÂMP↓ şi era: ⊥ Eu NU 
ştiu unde erau atâţia la Lăteşti↓ probabil că eRAU toţi↓ /m aŞA↓ insule mici de de case. 
Şi unde-am st- ⊥ eu am stat aşa pe nişte . (AK) câteva LAiţe erau aşa ca o:⊥ <J <P nu era 
pat↓ nici poveste. P> J> . . Şi mi-a fost aTÂT de frig toată noaptea↓ ORIce-am pus pe 
mine↓ da’ . 
N-Aveam ce să pun aşa multe↓ eu veNIsem cu paltonu meu↓ da’ CE-Nseamnă un 
palton în Bărăgan. 
(…) 
LDJ: /ă /ă Erau obliGA|I să munceasc-acolo? Sau nimica↓ nu li se cerea nimic↓  decât să 
stea-n condiţii proaste. 
[ ] 
CJ: Păi vara  
vara munCEAU↓ da’ iarna CE să munceşti. (CORV, Atunci am făcut eu cunoştinţă cu 
Bărăganul: 62-64). 
 
Întrebările retorice completează informaţia narativă având, în acelaşi timp, un 
rol evaluativ, prin care vorbitorul îşi exprimă atitudinea faţă de cele povestite. 
Acest mod de a puncta povestirea poate caracteriza idiolectul unor vorbitori.  
Dependenţa de contextul comunicativ a figurilor de stil este evidentă dacă 
luăm în considerare potenţialul ameninţător cu privire la imaginea emiţătorului 
sau posibilul impact negativ asupra interacţiunii verbale. Dacă, în anumite 
contexte sau forme discursive (discursul elogios, de exemplu), figurile de stil 
funcţionează ca „face flattering acts” (acte cu efect pozitiv asupra „imaginii 
individuale”), în alte contexte, ele pot funcţiona ca „face threatening acts” 
(„acte ameninţătoare pentru eul individual”11). Unele metafore şi comparaţii ce 
raportează umanul la domeniul animalier, de exemplu, nu sunt flatante pentru 
„faţa” emiţătorului şi a persoanei despre care se vorbeşte. De aceea, ele apar 
într-un context informal, ce permite o mare libertate de exprimare. În Bârfa 
transcrisă în IVLRA, în care cei doi participanţi sunt logodnici, apare metafora 
„ăştia erau cei cinci porci care copiau la examene”, ca o concluzie a aprecierilor 
negative asupra „personajelor” care constituie obiectul bârfei: 
 
                                                           
11
  „O serie de acte verbale – și nonverbale – au, prin natura lor, un potențial amenințător, 
vizând fie eul negativ, fie eul pozitiv al receptorului sau al emițătorului. Brown și Levinson 
vorbesc despre acte care amenință imaginea individuală (în engl. face threatening acts, 
abreviat FTA)” (Ionescu-Ruxăndoiu 2003: 74) 

(8) A (m, cca 20 de ani, student): deci dorin e oarecum personaju pozitiv. da’ mai este 
unu↓ care <R ţi-am spus că are <P fundu>> deci e: ((face un gest cu mâinile)) 
B (f, cca 20 de ani, studentă, logodnica lui A): <@ hai spune bârfa> mică↓ fundu mare↓ 
A: şi e c-o tipă 
B: da↓ mare? 
A: drăguţă. 
B: mare? 
A: e: CA o bilă-aşa:. ((repetă gestul)) 
B: ((râde)) aşa: 
A: şi: 
B: e c-o tipă drăguţă↓ ## spuneai. 
A: da. 
B: Aşa. 
A: aşa. deci ĂLA-I chiar dezgustător↓ deci multe chestii:# 
B: moralmente? 
A: da. în sensul că ăştia erau cei cinci porci care copiau la examene 
((B pufneşte în râs)) (IVLRA, Bârfă: 64). 
 
Discreditarea se produce nu numai prin expunerea unor trăsături morale 
respingătoare, ci şi a unor trăsături fizice dezagreabile din perspectiva 
vorbitorului. Forţa ilustrativă a comparaţiei „e ca o bilă” este sporită prin 
gestică. Ceea ce îl salvează pe bârfitor de la a-şi pierde imaginea este situaţia de 
comunicare, marcată de relaţia de prietenie strânsă cu interlocutoarea sa. 
Chiar în cazul în care nu ameninţă faţa emiţătorului, acest tip de figuri de 
stil este condiţionat de contextul extralingvistic: exprimarea „am urcat ca o 
capră neagră↑ n-aveam nici pe dracu” (CORV, Eram vrând nevrând cu 
conştiinţa trează: 142) impune anumite condiţii contextuale, care să permită 
umorul autoironic, cum ar fi relaţia strânsă de prietenie dintre interlocutoare.  
Unele figuri de stil pot indica o transgresare a regulilor impuse de contextul 
extralingvistic, redat în paratextul transcrierii, ce provoacă anumite aşteptări 
privitoare la desfăşurarea interacţiunii. În dialogul În cancelarie, interlocutorii 
sunt A, m., 60 de ani, cadru didactic şi B, f., 25 de ani, cadru didactic. A şi B 
sunt colegi, făcând parte din generaţii diferite. A monopolizează dialogul (în 
timp ce B se limitează la semnale de receptare) şi foloseşte metafore verbale şi o 
metaforă nominală hiperbolizate, incompatibile cu cadrul spaţial al interacţiunii: 
 
(9) A: e ca să NU-L bage pe el în rahat <IM păi îi fac o scri:SOARE îi fac o scrisoare la /cece/ 
pentru măgăria asta↑ lu# lu domnu care mânca rahat de dimineaţa până seara↓ că el e# 
principial şi-mi fură mie banii de cotizaţie↓> <IM păi nu tovarşu↓ nu-i adevărat cum↑ cred că-i o 
încurcătură↓> şi se uită p-acolo# <IM ce s-o fi întâmplat? eu îl cunosc pe tovarăşu↑ este un cadru 
aşa de bun↓ profesor de limbă română.> pardon de: aşa↓ dar mâncător de rahat pân’ la 
dumnezeu. şi:# mă rog↓ mi-a dat. zic bine↓ hai să-nchidem litigiu↓ daţi-mi mutaţia# daţi-mi 
mutaţia înapoi că trebuia să mă duc la ţară cu mutaţia de partid↓ dar: da:ţi-m:i mutaţia cu 
cotizaţia achitată la zi c-aşa trebuie↓ şi gata.# # # toate nu s-au schimbat↓ NIMIC nu s-a 
schimbat↓ absolut nimic# de la cap la cap (IVLRA, În cancelarie: 74). 
 
Cadrul relaţiei dintre interlocutori domină cadrul spaţial şi redefineşte 
contextul, constituind un element dinamic pe parcursul unei interacţiuni verbale.  

4. Funcţii ale figurilor de stil în conversaţie 
 
Pe baza exemplelor avute în vedere, am identificat câteva funcţii de bază ale 
utilizării enunţurilor figurate în conversaţie: funcţia evaluativă, argumentativă, descriptivă, 
de definire, metacomunicativă, ludică. Aceste funcţii pot fi delimitate în raport cu 
intenţia de comunicare a subiectului vorbitor, concretizată într-un tip de intervenţii 
evaluative, argumentative, descriptive, de definire, metacomunicative, ludice.  
 
 
a) Funcţia evaluativă 
 
Evaluarea realizată prin intermediul figurilor de stil poate fi pozitivă, 
atunci când vorbitorul exprimă aprecieri favorabile cu privire la referentul 
discursului şi negativă, când vorbitorul conturează depreciativ un aspect 
referenţial al intervenţiei sale. 
În exemplul 10, în care se discută despre emisiunile TV: 
 
(10) B: la huidu↑ la cronică↑ 
A: a: DEliciul meu ăla. 
B: eu n-o prind miercurea. 
A: păi o dă-n reluare toată. îduminica. 
B: ştiu. duminică. dar întotdeauna o pierd. 
A: eu stau fără grijă. c-o văd duminica. văd duminica în reluare ăsta↓ cronica cârcotaşului↓ 
văd emisiunea: aia a lu virgil ianţu cu îcopiii↓ e DElicioasă. 
B: îa: aia cu îcopiii↓ da: 
+ A: e DElicioasă toată emisiunea. şi-o idee foarte bună 
B: da↓ aşa e↓ sînt aşa simpatici 
A: vai↓ sînt DElicioşi. mă uit la omul ăla decît să-şi păstreze zâmbetu să nu-l pufnească 
râsul (IVLRA, De vorbă cu secretara, 74-75), 
 
cuvântul „deliciu”, folosit metaforic („deliciul meu ăla”), devine chiar un tic verbal, 
evaluarea pozitivă fiind reluată în legătură cu un alt tip de emisiune şi cu participanţii 
la această emisiune (copiii sunt „delicioşi”). Această metaforă transferă asupra 
domeniului-ţintă (emisiuni TV) trăsături proprii domeniului-sursă (culinar).  
Epitetul cromatic, din următorul exemplu: 
 
(11) CJ : să ne oPUnem . . . şi şi armata↓ plânGEA:U plânGEAU . . . ofiŢErii şi şi . . . 
geneRAlii şi şi erau disperaţi că nu ne opunem.  
VJ: Aia a fost o mare greşeală↓// 
LDJ: <J <P Ce moMENT NEgru. P> J> (CORV, Vinerea neagră, 51), 
 
evaluează negativ evenimentul relatat de CJ şi este în acord cu evaluarea din 
replica anterioară, potenţându-i forţa. 

Prin următoarea metaforă animalieră lexicalizată12:  
 
(12) da. în sensul că ăştia erau cei cinci porci care copiau la examene (IVLRA, 64), 
 
sunt evaluate negativ persoanele despre care se vorbeşte în interacţiunea 
transcrisă cu titlul sugestiv „Bârfă”. Astfel de metafore, bazate pe similitudini 
între oameni şi animale sunt, de obicei, negative13.  
Asemănarea unei persoane cu un personaj fantastic, în următorul 
exemplu, reprezintă concluzia unor trăsături negative desprinse, de către B, din 
caracterizarea unei persoane absente, făcută de A, într-o confesiune: 
 
(13) B: poate că: suferinţa asta a mai şi-mblînzit-o↓ nu mai e aşa:: dură↓ şi intransigentă↓ 
şi-ncearcă# o-nţelegere cu voi↑ ştiindu-se: singură↑ 
A: nu: (xx) 
B: nu s-au schimbat lucrurile 
A: nu: înu: nu: 
B: tot aşa:: zmeu a rămas 
A: nu_nu_nu↓ tot aşa a rămas. chiar ŞI acuma↓ în starea asta↓ eu încerc IAR↓ tot timpu îi 
este frică că cineva o fură↑ când lipseşte ceva din casă↑ 
B: da’ bine↓ şi de voi se teme↑ voi sînteţi î ai ei↓ pe CIne mai are (IVLRA, Confesiuni, 50). 
 
O evaluare negativă a trăsăturilor poate fi realizată prin hiperbole, ca în 
următoarele exemple, în care figurile de stil cu funcţie depreciativă 
caracterizează, de asemenea, o persoană absentă: 
 
(14) +A: cu atât te îngraşi mai puţin în la bătrâneţe şi: trei dintre ele↓ făceau# şi ele↓ puţin 
bulevardu. di:n sărăcie↓ una dintre ele a spus-o foarte clar. şi ştii cum o cheamă? b***↓ 
marea scriitoare↓ b*** care a fost: î: căsătorită cu b*** şi pe urmă după revoluţie s-a 
apucat de scris romane şi scrie într-un hal formidabil↓ <J da’ nu intră pe uşa aia de 
grasă ce e> şi: buhăită mă rog↓ viaţa care a dus-o. la florăria de vizavi de carpaţi↓ ştii 
unde a fost că căîminu carpaţi↑(IVLRA, În cancelarie: 72);  
A: acuma iar îi ajunge burta la gură# oricum: scaunu ăla din faţă este (xxx) # noroc că-l 
mai ajută înălţimea că dacă mai era şi mic↓# îl dădeai de-a dura 
B: nu e vorba de: îaşa 
A: ferească dumnezeu să te calce pe picior 
B: îpână la urâmă 
+A: ajungi la chirurgie↓ îcu fractură↓ 
+B: nu e vorba de↓ e vorba dă↓ nu e sănătoasă↓ atâta:: (IVLRA, Colege de serviciu: 82). 
 
                                                           
12
  După G. Kleiber (1999: 100), enunţuri precum Paul est un porc sau chiar Paul est un lion 
reprezintă „des cas classiques de métaphores lexicalisées, porc signifiant conventionnellement 
« homme débauché, grossier » [...] et lion « homme courageux »”.  
13
  Elena Slave (1991: 36) remarcă preponderenţa conotaţiei negative a limbajului figurat 
folosit în caracterizarea persoanelor: „majoritatea zdrobitoare a unităţilor folosite pentru 
caracterizarea fiinţei umane au o nuanţă peiorativă, de multe ori chiar injurioasă”. 

În următorul exemplu, SG foloseşte metafore ce asociază aspecte 
privitoare la domeniul editorial cu fenomene naturale extreme, evaluând negativ 
domeniul-ţintă al tropilor: 
 
(15) SG: cu ceea ce-s problemele astăzi↓ difuzarea↓ care este O catastrofă↑ //  
LDJ: Da. 
SG: tipografia o <â calamitate↑ â> // 
LDJ: inclusiv hârtia. (CORV, Cartea de bridge pe care-a scris-o tata fără să ştie bridge, 149). 
 
Într-o altă interacţiune, AH „împărtăşeşte colegilor impresii despre SUA, 
după ce a trăit acolo circa un an cu familia”. În urma prezentării unor aspecte 
negative ale relaţiei copii-şcoală, copii-părinţi, de către AH, interlocutoarea LDJ 
îşi exprimă asentimentul folosind o metaforă ce transferă trăsăturile divorţului 
asupra relaţiei dintre părinţi şi copii, care este de tip diferit. Metafora semnalează, 
astfel, o anomalie şi are un rol în evaluarea fenomenului social discutat:  
 
(16) AH: <Î SI Î> gur că da. /î Nu↓ este /î cred că uneori este o libertate⊥ [râde] . mă 
rog↓<â uneori e bună â> şi-o oarecare constrângere. Adică cred că ŞI la ei↓ la chestia asta 
cu ARmele↓ şi ⊥ . Copiii care reclamă profesorii dacă-i: CEARtă sau îi admonestează↓-şi 
reclamă părinţii că i-au bătut şi-i dă (sic!) în judecată adică↓ şi-ajung la tribunal↓ deci tot 
felul de ⊥ Se duc la câte-o casă dintr-astea şi stau acolo pentru că . se ceartă cu părinţii↑ 
adică sânt totuşi nişte lucruri nelalocul lor pă care şi EI le recunosc că NU erau aşa acum 
cincisprezece-douăzeci de ani↓ adică totuşi sânt uneori↓ depăşesc o limită a: ⊥ 
LDJ: Dac-au ajuns copiii să <MARC divorţeze MARC> de părinţi. 
AH: divorţeze de părinţi↓ da↓ adică sânt destul de: 
LDJ: Asta este-o premiEră. 
AH: Da. . 
II: Nu-şi mai recunosc părinţii. îrâde ş  
AH: În sfârşit. . E↓ ASta este. O lume <â destul de nebun-aşa↑ â> dar care totuşi are un /î: 
LDJ: Funcţionează. (CORV, E un cartier cu şcoli foarte bune, 110-111). 
 
 
b) Funcţia argumentativă 
 
Într-o interacţiune verbală, figurile de stil pot avea rol în construcţia unui 
argument, a unei concluzii sau a unui contraargument. 
Următorul dialog din IVLRA conţine o secvenţă argumentativă, iniţiată 
de B (m., cca 30 de ani, asistent medical) în prima replică redată („NICI nepoţii 
EI nu va trăi bini.# # ni:– nici nepoţii EI↓ nu va trăi bini# în ŢAra asta.”) şi susţinută 
de argumente introduse prin „pentru că”, „pă lângă toate astea”, „deci”: 
 
(17) +B (m., cca 30 de ani, asistent medical) : NICI nepoţii EI nu va trăi bini.# # ni:– nici 
nepoţii EI↓ nu va trăi bini# în ŢAra asta_pentru că todeauna din din istoria româniei pă pă 
care o cunosc şi io cât de cât (xxx)↓ noi N-Avem cum să trăim bini pentru că:# sîntem 
puşi undeva pă HARtă foarte BIne conceput ŢAra pentru alţii↓ şi pă lângă toate alea↓ 
sîntem un izvor de# î<R <P izvor de> bucurie pentru alţii>. 

C: ((către F)) î<F mamă↓ N-AI voie>. ((către D, înapoindu-i carnetul de note pe care i-l 
dăduse lui F)) mulţumesc. 
D: da. 
B: deci noi de de când (ne-)am conceput ca ZOnă↓ nu zic ca ţară↓ ca ZONĂ↓ am fost 
cotropiţi. ba de romani↓ ba de turci↓ ba de huni↓ ba de gepizi↓ ba_de: araîbi↓ ba de 
A (f, 71 de ani, pensionară, a lucrat ca asistentă de ocrotire): î<R păi mă uit păn> <F bucureşti 
şi turcii ăştia ce di tot felu de naţii ca-n 
+B: turci↓ ba de NEMţi↓ ba de ruşi↓ <R şi acuma şi de americani> 
+A: bucureştiul ăla>#↑ care toţi sun ca: vermii ăia puşi pă: plagă să tot tragă↓ însă tot  
B: î<F hiEne>↓ hiene le putem spune. ă: 
A: tragă↓ da:î# săracii tinerii ăştia  
B: î<P mă rog> 
+A: muncesc la: patronii ăştia TURCI# pă cîte-un milion di lei (IVLRA, Conversaţie în 
accelerat, 29). 
 
Comparaţia şi metafora de mai sus, având drept sursă domeniul animalier, 
îndeplinesc rolul de concluzie cu aspect evaluativ, obţinută în urma argumentelor 
exprimate. Prima parte a concluziei este reprezentată de intervenţia lui A, 
„bucureştiul ăla>#↑ care toţi sun ca: vermii ăia puşi pă: plagă să tot tragă↓”, 
intervenţia lui B urmând ca o completare a celor spuse de A. Vorbitorul B reia 
în oglindă acelaşi tip de concluzie, de această dată, printr-o metaforă din acelaşi 
domeniu („<F hiEne>↓ hiene le putem spune”), subliniind, prin reformulare, 
armonizarea opiniilor şi adoptarea punctului de vedere al interlocutorului. 
Tot cu funcţie de concluzie apare şi următoarea metaforă lexicalizată 
(„păi e apă de ploaie”), în exemplul 18. Vorbitoarea A marchează acordul prin 
repetarea aceleiaşi replici (”eu CE vă spun”). 
 
(18) B: a:: (apăi) tiroxina e două sute de mii e flaconu↓ 
A: eu CE vă spun. 
B: a: nici vorbă↓ păi e apă de ploaie 
A: eu CE vă spun (IVLRA, Colege de serviciu: 84). 
 
În următorul exemplu, extras, de asemenea, din Conversaţie în accelerat, 
divergenţa de opinii este exprimată prin aceeaşi metaforă ce are ca domeniu-sursă 
ochii, iar ca domeniu-ţintă, copiii: 
 
(19) +A: <F pentru că e bine omul să aibă doi OCHI: nu ştii ce-ţi rezervă viaţa>. 
B: ...da-n situaţia când io ştiu că dacă-l mai fac p-al doilea OCHI↓ risc de-a#orBI↑ mai 
degrabă-l accept pe unul (IVLRA, 30).  
 
În replica lui A, metafora funcţionează ca argument în favoarea conceperii 
celui de-al doilea copil, în timp ce B schimbă direcţia argumentativă a metaforei 
către concluzia opusă, printr-un contraargument („mai degrabă-l accept pe unul”).  
Metafora subliniată în exemplul 20 are valoare eufemistică:  

(20) B: eu eu nu vreau să vă ţin totalmente pa:rte↓ da’ şi dumneaVOAStră greşiţi. adică: 
eu lucrez în policlinica aia de câţiva ani buni. nu e săptăMÂnă de la dumnezeu să să nu 
vină acelaşi pacient de două trei ori pă săptămână la DOCtor. adică# scuzaţi-mă↓# nu este: 
o┴ persoană de obzeşiOPT nouăzeci de ani↓ 
A: are multe sufeRINţe 
B: păi da doamnă↓ 
((A râde)) 
B: da’ vreau să vă mai spun ce:va. la VÂRSTA aia↓ CE vrei domle↓ să-ţi facă şi-un 
doctor. păi# să te facă de doozeci de ani? 
A: nu vrei chiar să te facă↓ da’ ai suferinţe↓ şi ă:: pă măsură ce avansezi în: vârstă↓ astea 
se agraVEAză↓ produc dureri↓ şi durerile sînt NEplăcute şi te duci să să-ţi dea ceva ca să 
calmezi durerea aia. că de vindecat↓ NU te mai vindeci îdecât 
B: doamnă↓ 
+A: <F, â cu pământ galben> (IVLRA, Conversaţie în accelerat, 32-33). 
 
Ea funcţionează, pe de o parte, ca argument în sprijinul ideii că oamenii în 
vârstă au nevoie de calmante pentru ameliorarea durerilor, iar, pe de altă parte, 
stabileşte un compromis cu ideea susţinută de B, după care vindecarea este aproape 
imposibilă („că de vindecat↓ NU te mai vindeci îdecît: <F, â cu pămînt galben>”).  
 
 
c) Funcţia descriptivă  
 
În următorul fragment: 
 
(21) LDJ: Ce să gătească! <Î CE mânca. Î> Eu nu cred c-avea supermar<â keturi acoloâ> 
⊥ N-Aveau cantină↓ ceva?  
[  
CJ: Da’ de unde↓ Nimeni nu nu le dădea nimica. Păi ce trimiteam↓ noi↓ toţi. 
LDJ: ERA o piaţă amărâtă? cu: (AK) unde veneau ţăranii din preajmă? 
[  
CJ: Da’ de unde↓ nu era ⊥ era CÂMpu CÂMP↓ ştiu c-am mers pe câmp↓ . . . şi sufla  
[  
VJ: Era ca-n Kazahstan. I-au lăsat acolo şi s-au descurcat. [  
CJ: Şi sufla vântu-ngroziTOR. Şi mai erau mărăcinii ăia↓ de cum fusese cucuruz sau ce 
fusese. Va:i↓ pân-am ajuns la Titu . . că /î:: mergeai aşa↑ pe CÂMP↓ şi era: ⊥ Eu NU ştiu 
unde erau atâţia la Lăteşti↓ probabil că eRAU toţi↓ /m aŞA↓ insule mici de de case. Şi 
unde-am st- ⊥ eu am stat aşa pe nişte . (AK) câteva LAiţe erau aşa ca o:⊥ <J <P nu era 
pat↓ nici poveste. P> J> . . Şi mi-a fost aTÂT de frig toată noaptea↓ ORIce-am pus pe 
mine↓ da’ . 
N-Aveam ce să pun aşa multe↓ eu veNIsem cu paltonu meu↓ da’ CE-Nseamnă un 
palton în Bărăgan. (CORV, 61-62), 
 
epitetul („piaţă amărâtă”, „sufla vântu-ngrozitor”), tautologia („era câmpu câmp”), 
comparaţia („Era ca-n Kazahstan.”), metafora („insule mici de de case”), 
întrebarea retorică („da’ CE-Nseamnă un palton în Bărăgan”) servesc descrierii 
unei localităţi din Bărăgan, unde au fost deportaţi oponenţii regimului comunist, 

vinovaţi de „înaltă trădare”, printre care s-a numărat un membru al familiei 
interlocutorilor, Titus Onişor. Descrierea apare în partea autodiegetică a 
povestirii lui CJ, în care se redă vizita făcută rudei sale condamnate la domiciliu 
forţat. Vorbitoarea este implicată emoţional în povestire, figurile îndeplinind, la 
nivel interlocuţionar, o funcţie emotivă. 
 
 
d) Funcţia de definire  
 
Exemplul următor este extras dintr-o confesiune: 
 
(22) TT: Singurul meu refugiu a fost↑ şi-am zis că-nTOdeauna aşa va fi↑ . au fost cărţile . 
. Biblioteca biblioteca a fost <Î PRI > mul meu prieten↓ primul meu 
LDJ: cărţile. . <Î Mă Î> recunosc. Eşti sora mea. 
TT: prieten în clipa-n care-am reuşit să pun mâna pe cărţi. NU am reuşit↓ . poate şi 
singurătatea asta şi timiditatea m-a ajutat (sic!) foarte mult↑ N-AM reuşit ⊥ /î: cărţile la 
mine sânt (AK) este singurul prieten↓ îl laşi↑ îl laşi pe masă↑ . 
LDJ: şi te-aşteaptă.  
TT: o perioa- O perioadăîl uiţi↑ dar îl regăseşti acolo↓ F~ră probleme↓ F~ră complicaţii↑ 
fără negati <â visme↑ şi â>// 
LDJ: fără reproşuri↑ îrâde ca prietenii. 
 TT: şi fără reproşuri↑ c-a fost uitat. Fără reproşuri. 
LDJ: <J PLUS că te-mbogăţesc. J>  
TT: Şi te-mbogăţesc fantastic de mult. Prima mea carte↑primul meu roman↓ NEştiind că am ⊥ 
Această cunoaştere cu cei din jur şi cu cartea↑ au fost exact ca un <? noroc. ?> Singură↓ 
NImeni nu m-a: /î nu m-a direcţionat. A fost Jane Eyre (gen ir). Este o carte care (sic!)N-AM 
s-o uit nicidată↓ NEştiind că sânt două romane. Şi-am început↑⊥ că pot exista cărţi↑ cu 
două cu trei↑ cu patru ro- (AK) cu: patru ⊥ deci cu o evoluţie↓ volume. Şi-am luat 
(154) TT: Eu întodeauna eram una din personaj- (AK) una din zâne↓ sau un prinţ↑ şi-ncercam 
să-mi fac o lume a mea proprie. . . Deci: au fost singurii mei şi primii mei prieteni. 
(CORV, Biblioteca a fost primul meu prieten, 151-152). 
 
Funcţia de definire a metaforei coalescente „biblioteca a fost <Î PRI > 
mul meu prieten” se referă la modul în care un fenomen, de obicei, abstract 
(plăcerea lecturii) este configurat, pentru interlocutor, prin intermediul altui 
concept. Vorbitoarea TT dezvoltă această metaforă pe parcursul mai multor 
intervenţii, în confesiunea sa, iar interlocutoarea LDJ păstrează această structură 
explicativă, în intervenţiile de tip reactiv. 
 
 
e) Funcţia metacomunicativă 
 
În următoarele exemple, metaforele verbale subliniate au funcţie 
metacomunicativă, caracterizând maniera în care interlocutorul îşi susţine intervenţia: 

(23) VJ: Nicolau? Era cineva Nicolau?  
LDJ: STAŢI↓ NU vă-mpiedicaţi.  
VJ: Da’ N-Are importanţă. 
LDJ: Terminaţi FRAza (CORV, 50). 
AR: < R adică N-AŢI încercat să vorbiţi cu ei>? NU ştiţi despre CINE este vorba↑NU ştiţi 
CE fel de activitate ((sună telefonul)) au în palatu cotroceni şi cum îîşi pot manifesta  
((sună telefonul)) 
MC: staţi puţin↑ că prea mergeţi pe cascade din astea. mai întâi↑ nici nu ştiu dacă este 
un sindicat. ă: legea românească↑ nu ştiu la: în anglia cum e↑ da’ legea românească zice 
că un sindicat tre’ să aibă cel puţin cinşpe oameni↑ ca să poţi să te înregistrezi sindicat. 
bun. ((inspiră)) ei sunt unşpe. tot legea românească îspune că” (IVLRA, Conferinţă de 
presă la Palatul Cotroceni, 156). 
 
În primul exemplu, metafora „STAŢI↓ nu vă-mpiedicaţi” asociază interacţiunea 
verbală cu un traseu de parcurs, în care a apărut un obstacol. LDJ solicită astfel 
reluarea şi continuarea discursului interlocutorului de unde a rămas suspendat, 
pentru completarea informaţiei („Terminaţi FRAza”). În al doilea exemplu, 
extras dintr-o interacţiune directă controlată (o conferință de presă), metafora 
„că prea mergeţi pe cascade din astea” este prefaţată, de asemenea, de verbul 
„staţi”, opus, în acest context, verbului de declaraţie „a zice” şi semnalează lipsa 
unei ordini discursive în şirul de întrebări al intervievatorului. 
  
 
f) Funcţia ludică 
 
Apariţia unei figuri de stil poate fi semnalul unei schimbări de registru, de la 
formal la informal, într-o interacţiune controlată prin statutul participanţilor. În 
interacţiunea La examen, cadrul formal devine discontinuu spre finalul examinării, 
prin nota umoristică din replica profesoarei C, în care apare o metaforă din stilul 
familiar de exprimare, pentru a destinde atmosfera („s-a evaporat”): 
 
(24) A: dacă mai este cineva din cei patru↑ să poftească. dacă NU mai este↑ (xxx) 
D: mai este o domnişoară↑ şi a fost un băiat care:= 
C: = s-a evaporat. ((râde)) 
A: bon↓ dacă apare şi băiatu↑ bine↓ dacă nu apare↑ să vie domnişoara↑ şi pe urmă mai 
vedem. (IVLRA, La examen: 99). 
 
Distribuția în dialog a figurilor de stil este influențată de caracterul 
asimetric sau simetric al relației dintre participanți. Într-o relație asimetrică, este 
de remarcat că aceste figuri, ce schimbă într-o măsură mai mică sau mai mare 
datele situaţionale, pot fi performate numai de vorbitorii superiori ierarhic. 
Relaţia pe verticală nu se transformă într-una de egalitate, statutul relativ al 
celor implicați în schimbul verbal rămânând acelaşi. Relația de egalitate dintre 
vorbitori nu impune restricții în ceea ce privește identitatea celui care folosește 
un anumit tip de limbaj figurat. 

În următorul exemplu, relaţia dintre interlocutori este simetrică. Cadrul 
este, de asemenea, formal, interacţiunea având loc în redacţia unui ziar local. A 
şi D sunt colege, iar dialogul lor face referire la teme personale. Este vorba 
despre o conversaţie în mediu instituţional: 
 
(25) A: î: asta e. şefa n-a venit? 
D: trebuie s-aterizeze 
A: /o:chei/ 
[…] 
D: e ca la balamuc aicea.# s-au mutat d-afară-năuntru↓ 
A: CINE. 
D: am fost puţini↓ puţini am rămas am plecat mai devreme îcă: 
A: îîhî 
D: am venit şi cu aia mică-n cărucior↓ 
A: da↑ <Z CE face scumpa> 
D: greu↓ CE să facă. azi dimineaţă s-a trezit cu mine pentru prima oară↓ măi↑ CE să-ţi 
spun eu ţie va:i 
A: aşa m-am enervat de dimineaţă↓ de numa’. 
D: î:# de ce? (IVLRA, La un ziar local: 87). 
 
Metafora din stilul familiar „trebuie s-aterizeze” se referă la o terţă 
persoană, superioară ierarhic, şi, de remarcat, absentă. Acest mod de exprimare, 
în contextul dat, este posibil când un element al situaţiei de comunicare (în speţă, 
relaţia dintre vorbitori) prevalează asupra celorlalte coordonate. Întâietatea relaţiei 
dintre participante asupra altor elemente situaţionale reiese atât din temele 
abordate („am venit şi cu aia mică-n cărucior”), cât şi din maniera relaxată de 
exprimare, al cărei indiciu este şi comparaţia „e ca la balamuc aicea”.  
Am ales aceste exemple din mediul instituţional, deoarece funcţia ludică, 
având rol în destinderea atmosferei, este dominantă în acest cadru, iar figurile 
de stil sunt o marcă a expresiei eului individual.  
Cu funcţie umoristică, am întâlnit un exemplu de joc de cuvinte, bazat pe 
similitudini fonetice, într-o conversaţie privată transcrisă în CORV. În DSL 
(2001: 90), calamburul este definit ca o „formă de manifestare a funcţiei ludice 
a limbajului”, „un bun exemplu de figură strict dependentă de contextul 
(extra)lingvistic”. Jocul de cuvinte apare în cadrul unei povestiri a lui MV 
despre prima vizită a părinţilor viitorului soţ la părinţii săi, unde s-a servit 
prăjitura numită „Bishop’s Brot”. În conversaţie, mai apar nume de prăjituri cu 
rezonanţă străină („Linzer Tort”, „Studenten Brot”), iar jocul de cuvinte 
speculează tema dialogului şi îşi găseşte semnificaţia (exprimată direct) în 
interiorul secvenţei narative („că vin cuscrii”):  
 
(26) MV: Şi când a venit prima oară / î: în vizită . . <J după ce m-a cerut pe mine V.↑ . şi-au 
venit părinţii la mama la o cafea după masă la un ceai↑J> mama a făCUT această prăjitură↑dar 
REapăruseră stafidele şi migdalele↑ şi s-a disperat şi le-a făcut prăjitura aşa cum trebuie↓ şi eu 
râdeam şi ziceam că ăsta se cheamă „KUSkren kuhen“ (CUScrăn cuhăn) [râde] 

<âcă vin cuscrii. â> (CORV, 125). 
CJ: Da. (CORV, Atuncea lumea cumpăra de la Viena: 124-125). 
 
 
5. Concluzii 
 
În conversaţia reală, figurile de stil sunt frecvente, aparţin, de obicei, unui 
registru familiar şi unui stil liber de exprimare, fiind controlate de elemente 
situaţionale, precum relaţia dintre participanţii la dialog şi cadrul interacţiunii. 
În anumite condiţii, apariţia unei figuri de stil colocviale poate fi elementul 
dinamic prin care vorbitorul redefineşte contextul.  
Gradul de inventivitate a tropilor în conversaţie este scăzut, deoarece, 
pentru vorbitor, nu este importantă funcţia estetică, stilistică, ci funcţia 
pragmatică, de comunicare cât mai eficientă a mesajului şi de realizare a 
scopului comunicaţional, care se bazează pe existența unui fond de cunoștințe 
comun, materializat prin forma fixă de expresie. Figurile de stil reprezintă, prin 
funcţiile multiple pe care le pot îndeplini, strategii conversaţionale, actualizabile 
în funcţie de tipul interacţiunii verbale. 
În configurarea sensului figurat, un rol important revine contextului 
situațional în care apare enunţul: „E oricum îndoielnic ca specificul metaforei să 
fie de natură lingvistică. Există, într-adevăr, enunţuri care sunt susceptibile de a 
fi folosite şi metaforic, şi nemetaforic. Cel puţin, în acest caz, caracterul 
metaforic al enunţurilor este o problemă de întrebuinţare, adică o problemă 
pragmatică” (Moeschler/Reboul 1999: 384). 

